Handbært fé frá rekstri var 135 milljónir króna í árslok og dróst verulega saman frá árinu á undan þegar það var 582 milljónir . Heildareignir fyrirtækisins námu 6.350 milljónum króna í árslok 2018 . Meginforsendur fjárhagsáætlunar ársins gengu eftir að öðru leyti en því , að verðbreytingar á einkaréttarbréfum , sem nauðsynlegar voru til þess að standa undir alþjónustuskyldu , náðu ekki fram að ganga og 14,4% samdráttur varð í bréfasendingum innan einkaréttar milli ára , en hlutfallslega var það um tvöfalt meiri samdráttur en gert var ráð fyrir í áætlun . “ Ingimundur Sigurpálsson er forstjóri Íslandspósts . Segir Ingimundur að þetta hafi leitt til þess að tekjur félagsins hafi reynst 517 milljónum krónum lægri en árið áður auk þess sem tekjur af bréfa - og pakkasendingum til útlanda hafi dregist saman um 129 milljónir króna . „ Bókfært tap varð því af rekstri Íslandspósts , sem nam 293 milljónum króna á árinu 2018 í stað 201 milljónar króna hagnaðar , sem fjárhagsáætlun ársins gerði ráð fyrir . “